మోటూరు
మోటూరు, కృష్ణా జిల్లా, గుడివాడ మండలానికి చెందిన గ్రామము. పిన్ కోడ్ నం. 521 323., ఎస్.ట్.టి.డి.కోడ్ = 08674.
పూర్వం పంచాయతి సమితిగా కొనసాగి ప్రస్తుతం మేజర్ గ్రామపంచాయతిగా ఉన్న ఈ గ్రామము ముదినేపల్లి నియోజకవర్గంలో భాగము. 
ఈ గ్రామము మండల కేంద్రమైన గుడివాడ నుంచి 8 కిలోమీటర్ల దూరంలో ఉంది.
మోటూరు నుండి గుడివాడ పట్టణం 8 కి.మీ. దూరంలో ఉంది.
మోటూరుకు ఇది వరకు ఆర్టీసీ బస్సు సౌకర్యం ఉండేది. కాని ఇప్పుడు ఆటోల కారణంగా బస్సు సర్వీసులను నిలిపివేశారు. మోటూరు ప్రజలు అధిక శాతం ఆటోలలోనే ప్రయాణిస్తుంటారు. ఈ గ్రామానికి రైలు మార్గం కూడా ఉంది. భీమవరం వెళ్ళే వైపు గుడివాడ తరువాత స్టేషనే మోటూరు. గుడివాడ జంక్షన్ కావడంతో మోటూరు స్టేషనుకు లూప్ లైన్ ఉంది. కాని దూర ప్రాంతాలకు వెళ్ళే వారు తప్ప ఎక్కువ మంది ఈ రైలు సౌకర్యం వినియోగించుకోరు.
ఈ ఊరిలో ప్రాథమిక ఆరోగ్య కేంద్రం ఉండటంతో పాటు ఆర్.ఎం.పి డాక్టర్ల వైద్యం అందుబాటులో ఉంది. ప్రాథమిక ఆరోగ్య కేంద్రంలో మధ్యాహ్నం 1 గంట వరకు వైద్యం అందుబాటులో ఉంటుంది.
ఇండియన్ ఓవర్సీస్ బ్యాంక్. ఫోన్ నం. 08674/236235. సెల్ = 8019480197.
భారతదేశం రాజ్యాంగం, పంచాయతీ రాజ్ చట్టం ప్రకారం గ్రామం ఎన్నుకోబడిన ప్రజాప్రతినిధి సర్పంచ్ (గ్రామ హెడ్) ద్వారా పరిపాలన నిర్వహింపబడుతుంది.
2013 జూలైలో ఈ గ్రామ పంచాయతీకి నిర్వహించిన ఎన్నికలలో శ్రీమతి చీకటి పుణ్యస్త్రీ సర్పంచిగా ఎన్నికైనారు. [5]
మోటూరును అపర భద్రాద్రి అని అంటారు. ఈ ఊరిలో 150 సంవత్సరాల చరిత్ర కలిగిన ఒక రామాలయం ఉంది. భద్రాచలంలో మాదిరిగా ఇక్కడ కూడా రాముని కళ్యాణం అత్యంత ఘనంగా ప్రతియేటా జరుపుతారు. సీతారామస్వామి పుట్టినరోజున ఆయన కళ్యాణం జరిపించటం వలన సర్వపాపాలూ నశించిపోతాయని, వేదాలు చెబుతున్నాయని వేదపండితుల ఉవాచ. శ్రీరామ నవమికి రథోత్సవం ముఖ్య ఆకర్షణ. కళ్యాణం రోజు భద్రాచలం వెళ్ళలేక పోయినవారు మోటూరు వస్తుంటారు. మోటూరులో పుట్టినవారంతా, దేశవిదేశాలలో స్థిరపడినవారు, కుటుంబసమేతంగా సీతారాముల కళ్యాణాన్ని చూడటానికి మోటూరు విచ్చేస్తారు. వారి రాకతో గ్రామంలో పండుగ వాతావరణం నెలకొంటుంది. గుడివాడ చుట్టుప్రక్కల నుండి, సుమారు 25 వేలమంది దాకా భక్తులు కళ్యాణం చూడటానికి విచ్చేస్తారు. వీరందరికీ వీలుగా, గుడివాడ నుండి మోటూరుకు ఉచిత బస్సు సౌకర్యం కలుగజేస్తారు. స్వామివారి కళ్యాణం పూర్తయిన తరువాత, ఆయనకు వినియోగించిన ముత్యాల తలంబ్రాలను, ప్రత్యేక కౌంటరు ద్వారా భక్తులకు ఉచితంగా పంపిణీ చేస్తారు. ఈ ముత్యాల తలంబ్రాలను పలు జంటలు వివాహ సమయంలో ఉపయోగించి, స్వామివారి ఆశీస్సులు తమకు లభించినట్లు అనుభూతి పొందుతారు. ఈ సందర్భంగా భక్తులకు ఉచిత భోజన వసతిఏర్పాటు చేస్తారు. ఇపుడు ఈ కళ్యాణమహోత్సవాన్ని, సిటీ కేబుల్ ద్వారా, ప్రత్యక్ష ప్రసారం చేస్తున్నారు. ప్రతి సంవత్సరం, చైత్ర శుక్ల సప్తమి నుండి ప్రారంభించి, ఏడు రోజులు నిర్వహించే ఈ కార్యక్రమాలలో, సప్తమి రోజున ధ్వజారోహణ, అష్టమి రోజున పెళ్ళి కుమారుని ఉత్సవం, నవమి రోజున మద్యాహ్నం 12 గంటలకు శ్రీ సీతారాంస్వామివారి తిరు కళ్యాణం, దశమి నాడు పొన్నవాహనోత్సవం, ఏకాదశి రోజున రథోత్సవం, ద్వాదశి రోజున వసంతోత్సవం, త్రయోదశి రోజున పవళింపుసేవ నిర్వహించెదరు. ఈ సందర్భంగా గ్రామంలో పలు సాంస్కృతిక కార్యక్రమాలు ఏర్పాటు చేయుదురు. రామాలయం ఉన్న ప్రదేశమును ప్రత్యేకంగా 'గోదాపురి' అని పిలుస్తారు. [2] 
ఈ గ్రామంలోనే నూతనంగా మరొక రామాలయం నిర్మించారు. అది సీతా లక్ష్మణ హనుమత్ సమేత శ్రీ కోదండ రామచంద్ర స్వామి వారి దేవస్థానం.
వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు2001 వ.సంవత్సరం జనాభా లెక్కల ప్రకారం గ్రామ జనాభా 4030. ఇందులో పురుషుల సంఖ్య 2033, స్త్రీల సంఖ్య 1997, గ్రామంలో నివాస గృహాలు 1078 ఉన్నాయి.
[2] ఈనాడు కృష్ణా; 2014, ఏప్రిల్-6; 16వపేజీ.
[3] ఈనాడు విజయవాడ; 2014, ఆగస్టు-14; 10వపేజీ. 
[4] ఈనాడు అమరావతి; 2015, జూలై-1, 30వపేజీ.
[5] ఈనాడు అమరావతి; 2015, నవంబరు-17; 26వపేజీ.